**Forslag til formelt brev til** **kommunen**

Til: Ordfører/bydelsleder

Rådmannen/administrasjonsleder/bydelsdirektør

**Henvendelse om en tettere dialog mellom lag og foreninger i …. kommune og kommune/bydelsledelsen**
Bakgrunn for henvendelsen:
…dag…… kl. ….. ble det arrangert et diskusjonsmøte der en rekke lag og foreninger

deltok (Her kan man konkretisere ytterligere ved å nevne hvilke typer lag og foreninger som møtte, for eksempel: kultur, idrett, innvandrere, miljø, velsammenslutninger, religiøse bevegelser, helse og omsorg, barn og unge osv.). Temaet var: *Hvordan kan kommunen, sammen med lag og foreninger, etablere en frivillighetspolitikk som bidrar til mer og bedre frivillighet i kommunen?*

I forbindelse med dette møtet ble det opprettet en arbeidsgruppe som fikk mandat til å rette en formell henvendelse til kommunen. Dette brevet er basert på dette mandatet.

Om frivillig innsats i kommunen
Det finnes et stort mangfold av lag og foreninger i vår kommune. Eksempler er lag og foreninger for kultur, idrett, innvandrere, miljø, velsammenslutninger, religiøse bevegelser, helse og omsorg, barn og unge, for å nevne noen. Felles for alle er at det legges ned enormt mye frivillig innsats. Dette mangfoldet er med å gjøre kommunen vår attraktiv å bo i. Et frodig lag og foreningsliv bidrar til at innbyggernes trivsel, helse, identitetsdannelse og styrker den lokale tilhørigheten. Gjennom frivillig virksomhet får den enkelte person realisert sine egne interesser, og mulighet til å delta i og påvirke samfunnet. Frivillige organisasjoner skaper sosiale møteplasser, trygghet og vennskap samt kunnskap og forståelse.

Situasjonen i vår kommune i dag
Noen typer organisasjoner har mye kontakt med kommunen gjennom egne råd. Andre har ingen kontakt i det hele tatt. Dette gjør at de ressurser en vesentlig andel av lag og foreningslivet utgjør, ikke blir synlig. Det er viktig at vi ikke tar frivillig innsats for gitt. Mange lag og foreninger sliter med rekruttering av nye medlemmer, dårlig økonomi og med å formidle den aktiviteten de driver utad. Vi mener at kommunen bør gjøre mer for å legge til rette for frivilligheten lokalt.

Hva ønsker vi?
Vi ønsker at kommunen, i dialog med lokale lag og foreninger, skal utarbeide en helhetlig frivillighetspolitikk som omfatter alle typer lag og foreninger. Vi har satt oss inn i samarbeidsplattformen som er inngått mellom Frivillighet Norge og KS (se link: <http://www.frivillighetnorge.no/?module=Articles;action=Article.publicShow;ID=2625>). Denne gir råd om noen overordnede prinsipper som bør ligge til grunn for en lokal frivillighetspolitikk. Ut i fra dette ønsker vi å diskutere følgende punkter med kommunen

* Frivilligheten er en egen sektor i lokalsamfunnet og bidrar til å skape et levende lokalsamfunn. Hvordan kan en helhetlig frivillighetspolitikk bidra til å styrke hele sektorens funksjon og behov?
* Frivilligheten og kommunen har ulike roller i lokalsamfunnet. Hvordan synliggjøre felles interesser?
* Hvilke gevinster kan man høste ved å utvikle en helhetlig frivillighetspolitikk?
* Hvordan lage en møteplass for dialog med kommunen som inkluderer hele den lokale frivilligheten?

Vi håper at kommuneledelsen, på lik linje med oss, ser fordelen av at møtet kommer i stand og ser frem til et snarlig svar.

Kopi: Ledere for de politiske partiene.

Dato

….

Vennlig hilsen
…..